|  |  |  |
| --- | --- | --- |
| zsk_Logos_black zsk**zriaďovateľ** | Logo školy | Stredná odborná škola poľnohospodárstva a služieb na vidiekuPredmestská 82010 01 Žilina 1 |

**Pravidlá správania sa v odbornej učebni mechanizácie a motorových vozidiel**

1. Prevádzkovateľom učebne je Stredná odborná škola poľnohospodárstva a služieb na vidieku, Predmestská 82,010 01 Žilina. Učebňa sa nachádza na 2. poschodí budovy školy.
2. Odbornú učebňu otvorí vyučujúci pred začiatkom vyučovania, počas vyučovania zabezpečí poriadok a bezpečnosť pri práci. Po vyučovaní učebňu uzamkne.
3. Žiakom je dovolený vstup do odbornej učebne len za prítomnosti vyučujúceho, cez prestávky žiaci opúšťajú učebňu.
4. Žiak si pred vstupom do miestnosti vypne mobilný telefón a odloží do tašky.
5. Žiak nesmie v učebni konzumovať jedlo ani piť nápoje.
6. Bez pokynu a dozoru vyučujúceho žiaci nesmú otvárať skrinky s učebnými pomôckami ani manipulovať s nimi. Po skončení vyučovania za dozoru vyučujúceho odložia pomôcky na pôvodné miesto.
7. Zakazuje sa meniť vzhľad vybavenia učebne, premiestňovať vybavenie v učebni a odnášať pomôcky z odbornej učebne bez súhlasu vyučujúceho (písať po stole, lepiť nálepky na nábytok a podobne).
8. Zapínanie elektrických prístrojov je povolené len na pokyn vyučujúceho.
9. Po skončení vyučovania sú žiaci povinní dať učebňu do pôvodného stavu.
10. Týždenníci sú povinní aj v odbornej učebni vykonávať týždennícke povinnosti.
11. Žiaci sú povinní dodržiavať bezpečnostné a hygienické opatrenia podľa pokynov vyučujúceho.
12. Pri práci s pomôckami treba s nimi zaobchádzať šetrne, aby nedošlo k ich poškodeniu. V prípade poškodenia je žiak povinný spôsobenú škodu uhradiť.
13. Pri odchode z odbornej učebne prekontroluje vyučujúci, či sú vypnuté elektrické prístroje, zastavená voda, uzatvorené okná a či je v miestnosti primeraný poriadok.
14. Za správu učebne je zodpovedný Ing. Ireneus Trnovec.
15. Kontrolu nad dodržiavaním tohto prevádzkového poriadku vykonáva prevádzkovateľ.

Žilina, 01.09.2017

 Ing. Schvarc Ľubomír, riaditeľ